Minusinsk

Minusinsk () om Venäman lidn da lidnümbrik Krasnojarskan randan suvipäivlaskmas. Se om Minusinskan rajonan administrativižeks keskuseks mugažo, ei mülü rajonha.

 Istorii 
Eländpunktan aluz om pandud vl 1739 kuti Minjusinskoje-žilo (), nimitihe Minus-jogen mödhe (). Žilo sai ümbrikon keskusen i lidnan statusad vl 1822 udes Jenisein gubernijas.

Minusinsk šingotase sömtegimišton (oludentegim, sömkombinat, konditerine fabrikMinusinskan konditerižen fabrikan sait (сладкая-артель.рф). , lihategim, maidtegim) i mecanümbriradmižen edheotandoil, mugažo geologižen ecmižen mašiništon tegim i mecjändusiden pirolizan tegim ratas lidnas.

 Geografijan andmused 
Lidn sijadase ümbärdajan rajonan keskuzpalan päivlaskmas, Minusinskan katl'usen keskuses, mecstepin zonas, Jenisein oiktan laivhijaman muugotil randoil, 250 m ü.m.t. keskmäižel korktusel.

Matkad Krasnojarskhasai om 267 km pohjoižhe orhal vai 434 km «Jenisei»-avtotedme (R-257). Lähembaine lidn om Abakan kümnes kilometras päivlaskmha orhal vai 15 km avtotedme.

 Tobmuz 
Lidnanvuitte Vihand Kangaz-žilo (, 2 925 rist. vl 2017) mülüb lidnümbrikho Minusinskan ližaks, Minusinsk-raudtestancii sijadase neciš žilos, 12 km suvipäivlaskmha. Lidnümbrikon pind — 60,5 km².

Lidnümbrikon pämez' om sen Administracijan pämez'. Edeline lidnan Administracijan pämez' om Dmitrii Merkulov (sügüz'ku 2015 — reduku 2018). Lidnan Deputatoiden nevondkundan ezimez' om Larisa Čumačenko vn 2019 sulakuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 71 170 ristitud, lidnümbrikon — 73 948 ristitud, vn 2021 lidnan — 70 089 ristitud. Vl 2017 kaik 68 410 ristitud elihe lidnas i 71 335 ristitud kaikes lidnümbrikos. Kaikiš suremb lidnan ristitišt oli 74 400 eläjad vl 1992.

Ortodoksižen hristanuskondan kahesa pühäpertidMinusinskan pühäpertid sobory.ru-saital.  oma avaitud lidnas: Spasan Toižetamižen päjumalanpert' (om saudud kaiken 19. voz'sadan aigan), nell' jumalanpertid, koume časounäd. Islaman istorine pühäpert' radab.

 Openduz 
Lapsiden opendusen aluzkundad oma kaks'kümne nimitadud i nomeruidud päivkodid (nomer 1..5, 7, 14..21, 23, 25, 26, 28..30), aluzškol nomer 1, ühesa keskškolad (nomer 2..6, 9, 12, 16, 47), gimnazii nomer 1, licei nomer 7, škol-internat nomer 8, rajonan lapsiden sädamižen keskuz, muzikškol, čomamahtoine škol, kaks' sportškolad (muite i olimpižen varan kebnas atletikas).

Minusinskan medicinine tehnikumMinusinskan medicinižen tehnikuman sait (minmt.ru). , maižandusen kolledžMinusinskan maižandusen kolledžan sait (mcxk.ru). , pedagogine kolledžMinusinskan pedagogižen kolledžan sait (minuspk.ru). , kul'turan da čomamahton kolledžMinusinskan kul'turan da čomamahton kolledžan sait (mkki.ru). , mugažo Krasnojarskan i Moskvan üläopendusen aluzkundoiden koume filialad oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (minusinsk.gosuslugi.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnojarskan randan lidnad
Kategorii:Krasnojarskan randan lidnümbrikod
*